કપડા ધોયા બાદ દિપીકા, નાની અને મંજુલા તળાવના પાણીમા ન્હાવા પડી હતી. જયારે દયા કાંઠે જ બેઠી રહી હતી. તળાવમા પડેલી ત્રણેય કિશોરી જોતજોતામા ઉંડા પાણીમા ગરક થઇ ગઇ હતી. ત્રણેય કિશોરી ડૂબી જતા દયાએ અહીથી પસાર થતા માલધારીને જાણ કરતા તેણે ગામ લોકોને અને સરપંચને જાણ કરી હતી. તરવૈયાઓની મદદથી તાબડતોબ આ ત્રણેય કિશોરીઓને તળાવના ઉંડા પાણીમાથી બહાર કાઢવામા આવી હતી અને 108 એમ્બ્યુલન્સની મદદથી સારવાર માટે જાફરાબાદ દવાખાને ખસેડવામા આવી હતી. જયાં ફરજ પરના તબીબે ત્રણેયને મૃત જાહેર કરી હતી.